# Pyre

Pyre akziozko rol bideojokoa da, Supergiant Gamesek garatu eta argitaratu zuen. Microsoft Windows, Linux eta PlayStation 4rako kaleratu zuten, 2017ko uztailean, eta macOS-erako, berriz, 2017. urteko abuztuan. Kirol jokoetako elementuak jokoan sartu ziren. Supergiantek garatutako hirugarren jokoa izan zenTransistor-en ondoren (2014) , eta merkaturatzean iruzkin positiboak jaso zituen oro har.

## Istorioa eta jostagarritasuna

Fantasia epikoan kokatzen da jokoa. Istorioa pantailan irakur daitezkeen pasarte narratiboen bidez kontatzen da. Pasarte horiek hiperesteka-motako sistema bat dute, jokalariak historia gehiago aztertzeko erabiltzen duena. Kirol-joko baten antza duten "Errituetan" erbesteratuak gidatzeaz gain, jokalariak ordezkatuko duen "Irakurle" protagonistak zehaztu behar du nola lagundu talde osoari, hainbat jarduera eginez, hala nola hornidurak bilatzea, munduko horri buruzko informazioa ikastea, edo beste erbesteratuen tutoretza, hauen trebetasunak hobetzeko.
Lurraldean zehar, protagonistaren taldeak beste erbesteratu batzuekin topo egiten du. Honela, hirukote bat beste baten aurka lehiatzen da, Erritu bezala ezagutzen direnetan, jokoaren borroka-sistema, IGNko Marty Slivak D.O.T.A., Rocket League, eta Supergianten aurreko jokoa, Transistor izenekoa nahasten dituela dio. Errituak eremu batean gertatzen dira, bi sugar handi, kontrako muturretan, eta hiru erbesteratuak, ikuspegi bertikaletik erretratatutako hiru aurkariren aurrean. Talde bakoitzak kontrako sugar handia itzali nahi ditu, esfera itxura duen globo distiratsu bakarra jaurtiz. Jokalariak pertsonaia bakar bat kontrolatzen du aldi berean, esfera hiruen artean pasatuz, eta esfera duen pertsonaiak kontrolatzen du jokalaria. Esferarekin bidaiatzen duen pertsonaia zaurgarria da Errituetatik aldi baterako erbesteratua izateko, etsai baten aurak ukituz gero, eta horrek bere oinetan utziko luke esfera. Pertsonaiek hainbat trebetasun dituzte errituetan laguntzeko, hala nola korrikaldi azkarrak edo irismen handiko jaurtigaiak. Jokalariaren pertsonaia bakoitzak bere gaitasun pasiboak ditu, jolasteko erari eragiten diotenak; esate baterako, azkar mugi daiteke jolaslekuan, baina ez dio kalte handirik egiten aurkarien sugarrari, eta beste bat motela eta handia da, baina kalte handiena egin dezakeena.
Gailu berdinean bi jokalarirentzako multijokalaria den modu bat du jokoak, eta talde bereiziak kontrolatzen dituzten bi jokalariri lehia egiteko aukera ematen die. Supergiant ez zegoen ziur online bidezko modu multijokalaria garatzeko gai izango otez zen kaleratze egunerako, eta modu horri eustea erabaki zuen. Beraz, multijokalari lokala edo gailu berdinean egiten dena da mantendu zen multijokalari modu bakarra.

## Erreferentziak

* ↑ Gamerauntsia. «Pyre» gamerauntsia.eus (Noiz kontsultatua: 2024-05-01).
* 1 2 Corriea, Alexa Ray. (April 23, 2016). «Supergiant's Pyre Focuses on Companionship and a Little Bit of Sports» GameSpot.
* ↑ Sliva, Marty. (April 23, 2016). «PAX East 2016: Supergiant's Pyre Is Beautiful and Impossibly Weird (in a Good Way!)» IGN.
* ↑ Totilo, Stephan. (April 23, 2016). «Supergiant's Audacious New Game Pyre Is Sort Of A Mystical Sports RPG» Kotaku.
* ↑ Hillier, Brenna. (December 5, 2016). «Bastion, Transistor developer Supergiant is putting a versus multiplayer mode in its latest RPG, Pyre» VG247.

## Kanpo estekak

* Gamer Erauntsia - Pyre bideojokoaren euskarazko analisia.
* Datuak: Q23947160